CELEX: 62006CJ0508
Language: bg
Date: 2007-11-29 00:00:00
Title: Решение на Съда (осми състав) от 29 ноември 2007 г. # Комисия на Европейските общности срещу Република Малта. # Неизпълнение на задължения от държава-членка - Директива 96/59/ЕО - Член 11 - Управление на отпадъците - Обезвреждане на полихлорирани бифенили и полихлорирани терфенили - Пропуск да се представят необходимите планове и насоки. # Дело C-508/06.

Решение на Съда (осми състав) от 29 ноември 2007 г. — Комисия/Малта
      (Дело C‑508/06)
      „Неизпълнение на задължения от държава-членка — Директива 96/59/ЕО — Член 11 — Управление на отпадъците — Обезвреждане на полихлорирани бифенили и полихлорирани терфенили — Пропуск да се представят необходимите планове и насоки“
      Иск за неизпълнение — Преценка на основателността от Съда — Положение, което следва да бъде взето предвид — Положение към момента на изтичане на срока, определен в мотивираното становище (член 226 ЕО) (вж. точка 8)
      Предмет
      
         
               Неизпълнение на задължения от държава-членка — Член 11 от Директива 96/59/ЕО от 16 септември 1996 година за обезвреждането
                  на полихлорирани бифенили и полихлорирани терфенили (ПХБ/ПХТ) (ОВ L 243, стр. 31; Специално издание на български език, 2007 г.,
                  глава 15, том 3, стр. 178) — В предвидения срок не са изготвени и представени на Комисията посочените в директивата планове,
                  насоки и резюмета на списъци на уреди.
               
            Диспозитив
      
         
                  1)
               
               
                  
               
               
                  	Като пропуска да представи необходимите планове и насоки по член 11 от Директива 96/59/ЕО на Съвета от 16 септември 1996 година
                     за обезвреждането на полихлорирани бифенили и полихлорирани терфенили (ПХБ/ПХТ), Република Малта не е изпълнила задълженията
                     си по член 11 във връзка с член 54 от Акта относно условията на присъединяването към Европейския съюз на Чешката република,
                     Република Естония, Република Кипър, Република Латвия, Република Литва, Република Унгария, Република Малта, Република Полша,
                     Република Словения и Словашката република и промените в учредителните договори на Европейския съюз.
                  
               
            
         
                  2)
               
               
                  
               
               
                  	Осъжда Република Малта да заплати съдебните разноски.